18 Na ke toro feela go nagana gore phetogo yeo ya lefase ka bophara e tla direga? Aowa, ga se toro le gatee. Ge e le gabotse, e tloga e le mo go kwagalago go dumela gore seo se tla direga. Gaešita le mo nakong ye Dihlatse tša Jehofa ga di lebelele batho ba bangwe e le bašele. Ka mohlala, diofisi tša bona tše sego kae tše dinyenyane tša makala di ile tša kopanywa e le gore go nolofatšwe modiro wa bao ba di hlokometšego gomme go be le katlego e oketšegilego modirong wa go bolela ditaba tše dibotse tša Mmušo. (Mat. 24:14) Diphetogo tše ga se tša dirwa go nagannwe ka mellwane ya ditšhaba, gaešita le ge go ile gwa latelwa melao e itšego ya dinaga tšeo. Bjoo ke bjo bongwe bja bohlatse bjo bo lego molaleng bja gore Mmuši yo a swanelegago yoo Jehofa a mmeilego sedulong sa bogoši e lego Jesu Kriste o robaganya mellwane yeo e hlomilwego ke batho, gomme go se go ye kae o tla “feleletša phenyo ya gagwe.”—Kut. 6:2.